Illum il-Kunsill adotta deċiżjoni li tissimplifika l-leġislazzjoni tal-UE fil-qasam tar-rappurtar ambjentali. Billi ġiet emendata jew revokata leġislazzjoni li m'għadhiex applikabbli jew rilevanti, id-deċiżjoni twassal għal ċarezza legali, issaħħaħ it-trasparenza u tnaqqas il-piż amministrattiv fl-Istati Membri. Id-deċiżjoni tal-lum hija dwar it-tnaqqis tal-burokrazija u dwar is-simplifikazzjoni. Ninsab kuntent li l-ministri approvaw din ir-reviżjoni tal-leġislazzjoni, li ser tagħmel l-obbligi tar-rappurtar ambjentali aktar ċari u aktar effiċjenti. Neno Dimov, il-Ministru Bulgaru għall-Ambjent u l-Ilma Sfond u passi li jmiss Fil-komunikazzjoni tagħha tal-2014 dwar il-programm dwar l-idoneità u l-prestazzjoni tar-regolamentazzjoni (REFIT), il-Kummissjoni impenjat ruħha li taħdem fuq proposti konkreti sabiex tneħħi l-leġislazzjoni obsoleta relatata mar-rappurtar ambjentali. Il-Kummissjoni adottat komunikazzjoni dwar regolamentazzjoni aħjar f'Mejju 2015 u nediet kontroll ta' idoneità tar-REFIT għall-monitoraġġ u r-rappurtar ambjentali. Fil-15 ta' Diċembru 2016, il-Kummissjoni ppubblikat "pakkett ta' tħassir" tad-direttiva dwar l-istandardizzazzjoni tar-rappurtar, li jikkonsisti fi tliet inizjattivi, u t-tielet waħda minnhom hija d-deċiżjoni adottata llum. Wara negozjati bejn il-Presidenza Estonjana u l-Parlament Ewropew, intlaħaq qbil proviżorju fit-22 ta' Novembru 2017. L-adozzjoni tal-lum tad-deċiżjoni mill-Kunsill hija l-aħħar pass fil-proċedura leġislattiva. Il-leġislazzjoni ser tidħol fis-seħħ fl-għoxrin jum wara l-pubblikazzjoni tagħha fil-ġurnal uffiċjali. Rappurtar ambjentali: l-iżgurar taċ-ċarezza legali u titjib fit-trasparenza Ara l-paġna tal-laqgħa